Lolland-Falsters Stifts-Tidende, 1844-09-12
J et af Dr. Dampe nyligt udgivet Skrift Til Danmarks Borgere fortæller han blandt andet om, hvorledes Fremstillingen af en Jdee til Andres Overveielse har bragt ham til Skafottet, hvorfra han benaadedes paa en saadan Maade, at han, efter i 20 Aar at have udstaaet alle et strengt Fængsels Lidelser, nu henslider Tiden i et Exil, hvor det derlevende Folkefærd ikke lader ham blive nogen skaansom Bedømmelse til Deel, hvilket stikker frem ved alle Leiligheder. Paa samme Sted dolerer han over, at en Person har yttret om ham, at han var et Menneske, værdig at betragtes med dyb og levende Afsky og Had, en Forræder og henfalden til politisk Galskab. Denne Person, der ikke tog i Betænkning at fælde en saa haard Dom over den haardt straffede Mand, som endnu lider tungt under sin Skjæbne, og der ikke undsaae sig for at udtale sin Dom offentligt uden Hensyn og Skaansel, var - Hollard Nielsen, der gik forud for den nu pensionerede Botius i Redactionen af det nuværende Nyt Aftenblad, og, efterat have opfyld det ham anbetroede Kald paa en saadan Maade, at det vil staae som et sjeldent Exempel paa en Redaction i den danske Journalistiks Annaler, gik af med en Pension, som han nu fortærer eet eller andet Sted i Landet, indtil et indbringende Embede kan falde i hans Lod. Man vil maaskee sige, at en saadan Adfærd stemmede vel overeens med bemeldte Hollard Nielsens hele offentlige Fremtræden, og at Dr. Dampe ikke maa have kjendt de herværende Forhold, siden han har kunne lægge Vægt paa hiins Ord; men man maa erindre, at under de Omstændigheder, hvori Dr. Dampe lever, maa enhver Ting, selv den allerubetydeligste, kunne afficere ham, der har lidt saa meget og seet sig altfor meget forladt, til at hans Selvbevidsthed, ene skulde formaae at holde ham opreist. Vi ville have tilføiet, at en Remesis vil gjengjælde hiin skaanselløse Persons hadske Angreb paa den Værgeløse, hvis vi ikke nærede den gode Formening om Nemesis, at der gives et Terrain, hvor den ikke stiger ned, hvor stor Opfordringen end er dertil. (Forp.)De store Apothekerforeninger, som i en Række af Aar har bestaaer i Baiern, Preussen, Sachsen, Hannover og de andre tydske Stater, have virket med saameget Held til Apothekervæsenets og Pharmaciens Opkomst, at man heraf fandt det ønskeligt, at en lignende Forening dannedes for det danske Rige. Efter en af Apothekerne Dr. B. Becker, H. Glahn, Steenberg og Trier hertil udstedt Jndbydelse have hidtil 36 Deeltagere tegnet sig, og i et Møde den 4de Septbr. sidstleden, provisorisk indtil det, til Slutningen af Mai 1845 fastsatte, andet Møde antaget de af Jndbyderne foreslaaede Statuter. Jfølge disse er Foreningens Formaal at befordre den theoretiske og practiske Pharmacies Fremskridt og Apothekervæsenets Forbedring i dets indre og ydre Forhold. – J Selskabet kan, foruden alle danske Apothekere, Provisorer og pharmaceutiske Candidater, optages enhver agtet Mand, som har viist Jnteresse for nogen af de Videnskaber, der udgjøre Pharmaciens Grundvold. Til Foreningens Direction for de næste to Aar valgtes ved Stemmegivning i fornævnte Møde: Apothekerne Arends, Groth (Kasserer), Møller, Cancelliraad Stroyberg og Trier (Formand. Alle Meddelelser, Foreningen vedkommende, afgives til (Berl. Tid.) Formanden. Det er faldet – hedder det i Fædrelandet. - Cancelliraad Delbanco ligesaa vanskeligt som Kammerraad Knudsen at udfinde det Lovstridige i den Artikel i vort N. 1644, for hvis Jndhold han, efterat Actoratet er frataget Sidstnævnte, skal sagsøge os, saa at han i den Anledning har seet sig nødsaget til at udbede sig en Jnstrux af Cancelliet. Stakkels Cancelli det er altsaa ikke nok, at det har havt den Uleilighed at beskikke to Actorer i den samme Sag, men det kommer, hvis det sætter mindste Priis paa at være conseqvent, til at beskikke den tredie, ja, det kan paa den Maade muligviis tilsidst komme til selv at skrive Actionsindlæget, og saa - hielper det endda Altsammen lige meget J Frederiksborg Amtstidende for 7de Septbr. hedder det: Dersom Veiret ikke den 28de og 29de i forrige Maaned havde forandret sig saa heldigt, som Tilfældet har været, turde Landmandens Udsigter til nogenlunde godt at slutte den for 3 a 4 Uger siden begyndte Sædehøst nu have været meget mørk. De sidste 8 Dages fortrinlige Veir har imidlertid bragt nyt Mod og skaffet Sæd i Laderne. Desuagtet er Qvaliteten af dette Aars Kjerne ingenlunde til at rose, – heri stemmer alle vore Efterretninger fra Landet overeens. Fornemmelig gjælder denne Klage Rugen; med Vaarsæden staaer det sig bedre, skjøndt ogsaa den vistnok vil indeholde endeel Gold- og Grønkjærne. Eftergræsset tegner de fleste Steder godt til nogen Erstatning for Engenes Førstegrøde. Ogsaa om Kartoffelhøsten spaaer man i Almindelighed godt, hvilket her i Egnen, hvor denne Jordfrugt dyrkes usædvanlig meget, er af særdeles Vigtighed.